צילה דגן

צילה דגן (קצמן) (18 בספטמבר 1946 – 18 באפריל 2004) הייתה זמרת ישראלית. נולדה בשם צלינה קויבסקי בדז'רז'וניוב (פולנית: Dzierżoniów), שבשלזיה תחתית, פולין ב-1946. משפחתה עלתה לישראל בעליית גומולקה, ב-1959 והתגוררה עם משפחתה בנהריה, בהמשך התגוררה בתל אביב. כישרון השירה שלה התגלה בגיל צעיר והיא השתתפה בתחרות "תשואות ראשונות" הראשונה שנערכה בשנת 1966. בגיל שש עשרה כבר שרה במועדון הלילה "חומות עכו". בצה"ל שירתה בצוות הווי הנח"ל, והשתתפה בתוכניתה "כמה טוב", שעלתה ב-1968. במסגרת התוכנית שרה לצדה של אופירה גלוסקא את השיר "חורשת האקליפטוס" של נעמי שמר. עם שחרורה מהצבא הצטרפה ל"להקת פיקוד דיזינגוף", שהורכבה מיוצאי להקות צבאיות. הלהקה העלתה תוכנית בידור אחת, בבימויו של דני ליטאי בו נכללו שירים ומערכונים שונים. ב-1970 הקליטה את אלבום הסולו הראשון שלה, שנקרא "צילה דגן", בו בלטו מספר שירים של המשוררת לאה גולדברג. אחד מהשירים הבולטים בתקליט הוא השיר ולא היה בינינו אלא זוהר, ללחן של דני ליטני (שאף הקליט אותו מאוחר יותר). שירים נוספים באלבום למילים של גולדברג היו "נחל שלי" ו"לתמונת אמא". שיר נוסף מהאלבום המזוהה עם דגן, הוא "כוכבים בדלי" (הזכור בזכות השורה "הו נומה נומה עוללי") של עקיבא נוף, שאותו ביצעה בפסטיבל הזמר ב-1970. באותה שנה השתתפה לצד דני מסנג ויאיר קלינגר במופע "ייאוש יושב על ספסל", ערב משירי ז'אק פרוור בתרגומה לעברית של עדה בן נחום. בהמשך הקליטו השלושה שירים תחת השם "שלישיית הצירוף המקרי", בהם "בלדה ללוח השנה" שזכה להצלחה גדולה, ו"רוזה מרציפן". בנוסף, הם גם השתתפו גם בפסטיבל שירי ילדים הראשון עם השיר "נומי ילדה". בפסטיבל הזמר ב-1971 שרה את שירה של דליה רביקוביץ "חלומות של חושך ואור". ב-1974 השתתפה במופע "תפוח זהב", ערב משירי סשה ארגוב, בו שרה את שירו של אלכסנדר פן "וידוי" (הידוע בזכות שורת הפתיחה שלו "מעילי הפשוט ופנס על הגשר"). בהמשך הקליטה עם בעלה, השחקן עזרא דגן, שירי ילדים ("בולבול תגיד לי למה") ושירי חגים ("מעשה בלביבות"). לבני הזוג נולד בן, גיא. דגן הרבתה לשיר שירי משוררים, השתתפה בתוכניות ערב שירי משוררים של גלי צה"ל, בהן ביצעה את "חמדה" של דליה רביקוביץ ו"ערי נעורי" של דוד פוגל. היא השתתפה בתוכניות רדיו רבות בקול ישראל, כמו "על הדרך עץ עומד", תוכנית שירי יידיש מתורגמים לעברית, תוכנית "שירי הבלקן" ועוד. אלבומה השני של דגן, "פגישה מחודשת עם קרול קינג" יצא ב-1977 וכלל שירים מקוריים של קרול קינג שתורגמו לעברית. השירים הועלו במופע שהעלתה באותה שנה ונקרא בשם האלבום. המופע כלל ביצועים לשירים עבריים מוכרים כמו "שיר אהבה ישן" ו"היו לילות". עוד באותה שנה השתתפה דגן בתוכנית "ארץ טרופית יפה", שירים ברזילאים מתורגמים, אלבום ומופע בו השתתפו גם מתי כספי, יהודית רביץ, קורין אלאל והפרברים. בתוכנית היא שרה את השיר "עזור לי". ב-1980 השתתפה בערב שירי משוררים מספר 3 של גלי צה"ל ושרה את "שוב אותם רחובות", שהלחין עודד לרר למילים של יוכבד בת מרים. באותה שנה היא השתתפה במופע "שירי הבלקן", בהפקת קול ישראל ובתרגומו של יורם טהרלב. השיר שבוצע על ידה היה "שיר חורף יוגוסלבי", שמאוחר יותר בוצע על ידי רביעיית האחים והאחיות. ב-1981 ילדה דגן את בתה נועה, מבעלה השני, האדריכל יעקב קצמן. בשנת 1991 העלתה מופע ממיטב שיריה וחומר מקורי, "והשאר טיפות של גשם", בבימויה של אורנה עקאד, אך היא לא הצליחה לחזור על הצלחות העבר. היא פנתה לעסוק בציור ובאמנות פלסטית. ב-2002 יצא אוסף כפול של שיריה. היא הופיעה עם בנה השחקן והזמר גיא דגן והם החלו לעבוד על אלבום משותף. בחודש מאי 2023 נקבע לוח הנצחה בכניסה לביתה ברחוב מיכה 18 בתל אביב, במסגרת פרויקט של עיריית תל אביב להנצחת אמנים ואנשי במה תושבי תל אביב. דגן נפטרה ממחלת הסרטן בגיל 57. היא נקברה בבית העלמין ירקון. לאחר מותה יצא לאור האלבום "יין ודבש", אוסף של הקלטותיה האחרונות משנת 2002 עד מותה. זהו גם האלבום המשותף לה ולבנה גיא דגן, והוא כולל שירים מקוריים שלה ושל גיא (שיר מקורי אחר אותו שרה דגן היה "אִם הלילה", מפסטיבל הזמר והפזמון 1979). אלבומים: להקת פיקוד דיזינגוף, (1969) /הוצאה מחודשת (2004) צילה דגן, אלבום ראשון (1970) צילה דגן, פגישה מחודשת עם קרול קינג (1977) האוסף, עריכה והפקה - אילן בן-שחר (2002) יין ודבש (הקלטות אחרונות 2004-2002) (2004) אלבומים בהם השתתפה (רשימה חלקית): ארץ טרופית יפה, עם מתי כספי, קורין אלאל, יהודית רביץ, יוריק בן דוד והפרברים (1977) שירי הבלקן, עם מתי כספי, נורית גלרון, ששי קשת, רותי הולצמן ויונית שוהם (1980) שירי אלכסנדר פן, אמנים שונים/אוסף משירי אלכסנדר פן, סדרת הנוסטלגיה, עריכה והפקה - נחום היימן (2001) צילה דגן, סרטונים בערוץ היוטיוב צילה דגן, במיזם "אישים" לתיעוד היצירה הישראלית צילה דגן, במסד הנתונים הקולנועיים IMDb (באנגלית) צילה דגן, באתר שירונט צילה דגן, באתר אפל מיוזיק (באנגלית) צילה דגן, באתר ספוטיפיי צילה דגן, באתר MusicBrainz (באנגלית) צילה דגן, באתר Discogs (באנגלית) צילה דגן, באתר סטריאו ומונו צילה דגן, דף שער בספרייה הלאומית צילה דגן, באתר MOOMA (בארכיון האינטרנט) צילה דגן בשירי לאה גולדברג (1973), סרטון באתר יוטיוב, ערוץ "כאן ארכיון – אוצרות השידור הישראלי" "שלא יגמר לעולם" עם צילה דגן - השמעה חוזרת של הקלטת תוכנית עם צילה דגן ממאי 2002, אתר רשת ג' (בארכיון האינטרנט) נועם שחק, פזמון חוזר: פנים חדשות וטריות במצעדי הפזמונים, מעריב, 18 בדצמבר 1969 נועם שחק, פזמון חוזר: משאלון בזק לצילה דגן, מעריב, 18 ביוני 1970 מירית שם אור, השריקה התחילה לפני הדיבור. צילה דגן, על שירי ז'אק פרוור, דבר, 2 ביולי 1970 זאב רב-נוף, הפופ מת? יחי הפופ! ביקורת על תקליטים חדשים, דבר, 18 באפריל 1971 משה בן שאול, צילה דגן: הטקסט קובע, מעריב, 10 ביוני 1971 יוסי חרסונסקי, צילה דגן עדיין בצֵל, מעריב, 17 בדצמבר 1986 הזמרת צילה דגן נפטרה הבוקר ממחלה, באתר הבמה, 18 באפריל 2004 מרב יודילוביץ', הזמרת צילה דגן הלכה לעולמה, באתר ynet, 18 באפריל 2004 עורכים ומגישים: ניר גורלי ותומר מולדויזון, עורכת: מאיה קוסובר, ולא היה בינינו אלא זוהר | צילה דגן, בפודקאסט "שיר אחד", 16 בינואר 2023 צילה דגן באתר אישים טלילה בן-זכאי, תשואות ל"תשואות ראשונות", מעריב, 28 במאי 1970 נילי ארקין, בנות להקת "פיקוד דיזנגוף", למרחב, 30 ביוני 1969 אלעד בילו, עכבר העיר, "דרך הלחן הבנתי את הרגש שיש בשיר": להלחין את לאה גולדברג, באתר הארץ, 27 במאי 2011 יורם קניוק, אחרי בכורה: ערב חביב, על ערב שירי ז'אק פרוור, דבר, 23 ביולי 1970 יוסף פריאל, שפל בשוק התקליטים, דבר, 31 בינואר 1977 יוסי חרסונסקי, הסכמים ואיכות בהפקת תקליטים, מעריב, 7 במרץ 1977 אברהם בלבן, צילה דגן היתה הדבר הטוב ביותר שקרה לו בחייו, באתר הארץ, 25 בספטמבר 2018 שרית ישי לוי, קוראים לזה קאמבק? שיהיה קאמבק, חדשות, 6 בדצמבר 1991 שגיא בן נון, צילה דגן, 2004-1946, באתר הארץ, 19 באפריל 2004 יובל לוי וד"ר חופית כהן, אלא זוהר, אלא אור: למה שכחו את צילה דגן, מהזמרות הגדולות בסבנטיז, באתר Xnet‏, 5 בנובמבר 2019 פירוט על ארץ טרופית יפה כולל מילות שירים וקטעים להאזנה, באתר של מתי כספי פירוט על שירי הבלקן כולל מילות שירים וקטעים להאזנה, באתר של מתי כספי דף האוסף שירי אלכסנדר פן, באתר הליקון